তিস্তার পানি চেয়ে এ দেশের মানুষ যত আন্দোলন করেছে, সে আন্দোলনের সংবাদ দেশবাসীকে জানানোর জন্য যতগুলো পৃষ্ঠা নষ্ট হয়েছে এবং বিদ্যুত জ্বালিয়ে, সলতে পুড়িয়ে যত আলাপ-আলোচনা হয়েছে তার সবটাই যে ফলশুণ্য হয়েছে-তা এখন স্পষ্ট । বাস্তবিক অর্থে আমরা ভারতের গোলামির জিঞ্জির বোধ-অঙ্গে বেঁধে নিয়েছি-হোক সে জ্ঞাতে কিংবা অজ্ঞাতে । বিশ্বের কোথাও এমন কোন বন্ধুপ্রতীম দাবীদার রাষ্ট্রের সন্ধান পাওয়া যাবে না, যেখানে দু’টি সীমান্তবর্তী রাষ্ট্র একটির ওপর অপরটি এমন আগ্রাসন চালায়, যতটা চালাচ্ছে ভারত বাংলাদেশের ওপর । আমাদের দুর্ভাগ্য, আমরা মানসিকভাবে দুর্বল । যদি তাই না হত, ভারতের এমন অন্যায় সিদ্ধান্তের পরেও আমাদের চুপ থাকাটা অনেকটা কাকতালীয় উপলক্ষণ । আমরা আমাদের জাতীয় স্বার্থ বিষয়েও রাজনীতির মেরুকরন বিবেচনা করে কথা বলতে শিখে গেছি । জাতীয় র্স্বার্থ আজ চরমভাবে উপেক্ষিত । দলীয় এবং ব্যক্তি স্বার্থ চরমভাবে মাথাচাড়া দিয়েছে । খরায় যারা আমাদের জরা বানাবে আর বর্ষায় আরও স্নাত করবে-তাদের সাথে এমন বন্ধুত্ব রাখার কোন অর্থ নাই । এমন বন্ধুত্বের সাথে চরম শত্রুতার পার্থক্য কি ? যারা বন্ধুর দাবীদার হয়ে ধ্বংসের ষড়যন্ত্র করে তারা কোনভাবেই মানুষের, মানবতার বন্ধু হতে পারেনা । উত্তরাঞ্চলের ভাসমান মানুষগুলোর আহাজারি-অসহায়ত্ব দেখে যদি বাংলাদেশীদের শিক্ষা না হয়, তবে এদের আর শিক্ষা হবে কিসে-তা অন্তত আমার জানা নাই । আমরা চাই, বন্ধুত্ব বেঁচে থাকুক কিন্তু এমন এক চেটিয়াভাবে বন্ধুত্ব বাঁচিয়ে রাখার সাধ্য কার ? এমন বন্ধুত্ব রক্ষার দায় হয়ত ঈশ্বরেরও নাই; আবার থাকতেও পারেন । আমরা তো সৃষ্টার সৃষ্টি অতি নগণ্য মানুষ নাম্নী জীব । আমাদের বহুমাত্রিক দূর্ণাম আছে । হয়ত সে দূর্ণামের সাথে বন্ধুত্ব বিনষ্টের আরেকটি অপবাদ যোগ হবে । বন্ধুত্বের ব্যানার ব্যবহার করে যারা কেবল নিতেই জানে তাদের সাথে বন্ধুত্ব রাখা আর খাল কেটে কুমির আনার মধ্যে বোধহয় খুব বেশি পার্থ্যক নেই । মানুষ যেনো তাদের অধিকারটুকু বুঝতে পারার বোধ অর্জন করে-শুধু সেই কামনায় ।